CELEX: 62021TN0352
Language: da
Date: 2021-06-13 00:00:00
Title: Sag T-352/21: Sag anlagt den 13. juni 2021 — Oi dromoi tis Elias mod Kommissionen

6.9.2021   
            
            
               DA
            
            
               Den Europæiske Unions Tidende
            
            
               C 357/26
            
         
      Sag anlagt den 13. juni 2021 — Oi dromoi tis Elias mod Kommissionen
      (Sag T-352/21)
      (2021/C 357/40)
      Processprog: græsk
      
         Parter
      
      
         Sagsøger: Oi dromoi tis Elias (Kalamata, Grækenland) (ved advokat S. Vardalas)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den udaterede afgørelse om afvisning, som sagsøgeren modtog den 23. april 2021, af sagsøgerens anmodning om deltagelse som partner med ansvaret for at varetage aktiviteter i programmet EUROPE DIRECT i Grækenland (herefter »forslaget«) i overensstemmelse med sagsøgtes indkaldelse af forslag ED-GREECE-2020/SELECTION OF PARTNERS TO CARRY OUT EUROPE DIRECT ACTIVITIES (2021-2025) IN GREECE, annulleres.
               
            
                  —
               
               
                  Sagsøgerens forslag om dennes deltagelse som partner med ansvaret for at varetage aktiviteter i programmet EUROPE DIRECT i Grækenland accepteres i overensstemmelse med sagsøgtes indkaldelse af forslag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om, at sagsøgte har foretaget en urigtig vurdering af sagsøgerens »forslag« med hensyn til kriterium 1 i indkaldelsen af forslag, idet det blev anført, at sagsøgeren ikke i tilstrækkelig grad har beskrevet det fysiske miljø i Europe Direct-informationscenteret i Kalamata, og at sagsøgte ikke har taget hensyn til den digitale omstilling.
               
            
                  2.
               
               
                  Andet anbringende om, at sagsøgte har foretaget en urigtig vurdering af sagsøgerens »forslag« med hensyn til kriterium 2 i indkaldelsen af forslag, idet det blev anført, at Europe Direct-informationscenteret i Kalamata har begrænsede forbindelser med organisationer såsom mikrovirksomheder og små og mellemstore virksomheder, NGO’er, osv.
               
            
                  3.
               
               
                  Tredje anbringende om, at sagsøgte har foretaget en urigtig vurdering af sagsøgerens »forslag« med hensyn til kriterium 3 i indkaldelsen af forslag.
               
            
                  4.
               
               
                  Fjerde anbringende om, at sagsøgte har foretaget en urigtig vurdering af sagsøgerens »forslag« med hensyn til kriterium 4 i indkaldelsen af forslag.